P6_TA(2006)0334

Henkilöautojen verotus *

Euroopan parlamentin lainsäädäntöpäätöslauselma ehdotuksesta neuvoston direktiiviksi henkilöautojen verotuksesta (KOM(2005)0261 — C6-0272/2005 — 2005/0130(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2005)0261) [1],

- ottaa huomioon EY:n perustamissopimuksen 93 artiklan, jonka mukaisesti neuvosto on kuullut parlamenttia (C6-0272/2005),

- ottaa huomioon työjärjestyksen 51 artiklan,

- ottaa huomioon talous- ja raha-asioiden valiokunnan mietinnön ja ympäristön, kansanterveyden ja elintarvikkeiden turvallisuuden valiokunnan sekä liikenne- ja matkailuvaliokunnan lausunnot (A6-0240/2006);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. vaatii aloittamaan 4. maaliskuuta 1975 annetun yhteisen julistuksen mukaisen sovittelumenettelyn, jos neuvosto aikoo poiketa parlamentin hyväksymästä sanamuodosta;

5. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 30

Johdanto-osan 1 kappale

(1) Henkilöautoverotus voi olla tärkeä täydentävä väline ympäristötavoitteiden tukemisessa ja erityisesti kasvihuonekaasupäästöjen vähentämisessä ja siksi on aiheellista ottaa käyttöön hiilidioksidipäästöihin pohjautuva veroperuste rekisteröintiverojen ja vuotuisten käyttöverojen veroperustassa. Ehdotetut hiilidioksidipäästöihin pohjautuvat veroperusteet olisi yhteisön ja sen jäsenvaltioiden tekemien Kioton pöytäkirjan mukaisten sitoumuksien täyttämiseksi sisällytettävä henkilöautoverojen veroperustaan sitoumuskaudella 2008-2012. Koska yhteisön on saavutettava viimeistään vuoteen 2010 mennessä strateginen tavoitteensa vähentää henkilöautojen hiilidioksidipäästöjä, on aiheellista soveltaa täysimääräisenä hiilidioksidipäästöihin pohjautuvaa veroperustetta 31 päivään joulukuuta 2010 mennessä. | (1) Henkilöautoverotus voi olla tärkeä täydentävä väline ympäristötavoitteiden tukemisessa ja erityisesti kasvihuonekaasupäästöjen vähentämisessä ja siksi on aiheellista ottaa käyttöön saastepäästöihin ja polttoainetehokkuuteen pohjautuva veroperuste rekisteröintiverojen ja vuotuisten käyttöverojen veroperustassa. Ehdotetut hiilidioksidipäästöihin pohjautuvat veroperusteet olisi yhteisön ja sen jäsenvaltioiden tekemien Kioton pöytäkirjan mukaisten sitoumuksien täyttämiseksi sisällytettävä henkilöautoverojen veroperustaan sitoumuskaudella 2008-2012. Koska yhteisön on saavutettava viimeistään vuoteen 2010 mennessä strateginen tavoitteensa vähentää henkilöautojen hiilidioksidipäästöjä, on aiheellista soveltaa täysimääräisenä hiilidioksidipäästöihin pohjautuvaa veroperustetta 31 päivään joulukuuta 2010 mennessä. |

Tarkistus 2

Johdanto-osan 2 kappale

(2) Henkilöautojen hiilidioksidipäästöjen vähentämistä ja polttoainetalouden parantamista koskevassa yhteisön strategiassa, jota neuvosto asettui vuonna 1996 tukemaan, kolmantena pilarina ovat verotukselliset toimenpiteet, ja se on ainoa pilareista, jota ei ole vielä pantu täytäntöön yhteisön tasolla. | (2) Henkilöautojen saastepäästöjen vähentämistä ja polttoainetalouden parantamista koskevassa yhteisön strategiassa, jota neuvosto asettui vuonna 1996 tukemaan, kolmantena pilarina ovat verotukselliset toimenpiteet, ja se on ainoa pilareista, jota ei ole vielä pantu täytäntöön yhteisön tasolla. |

Tarkistus 3

Johdanto-osan 3 kappale

(3) Jäsenvaltioita olisi kannustettava soveltamaan koordinoituja verokannustimia sellaisiin henkilöautoihin, jotka täyttävät tiukemmat päästöjen raja-arvot kuin ne, jotka tulivat pakollisiksi moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY muuttamisesta annetun direktiivin 98/69/EY myötä (Euro 4), jotta markkinoille saataisiin henkilöautoja, jotka täyttävät yhteisön tasolla hyväksyttäviksi tulevat vaatimukset (Euro 5). | (3) Jäsenvaltioita olisi kannustettava soveltamaan koordinoituja verokannustimia sellaisiin henkilöautoihin, jotka täyttävät tiukemmat päästöjen raja-arvot kuin ne, jotka tulivat pakollisiksi moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY muuttamisesta annetun direktiivin 98/69/EY myötä (Euro 4), jotta markkinoille saataisiin henkilöautoja, jotka täyttävät yhteisön tasolla hyväksyttäviksi tulevat vaatimukset (Euro 5). Tässä direktiivissä vahvistetun hiilidioksidipäästöihin pohjautuvan veroperusteen lisäksi jäsenvaltiot voivat ottaa kansallisissa moottoriajoneuvojen verotusjärjestelmissään käyttöön saastepäästöihin ja Euro-luokitusjärjestelmään perustuvan eriytetyn verotuksen. |

Tarkistus 4

Johdanto-osan 3 a kappale (uusi)

| (3 a) Jäsenvaltioita kehotetaan vakavasti pidättäytymään kaksinkertaisten verojen kantamisesta henkilöautojen rekisteröintiverojen yhteydessä; erityisesti olisi kiinnitettävä huomiota tapaukseen, jossa EU:n kansalainen palaa alkuperämaahansa vietettyään toisessa jäsenvaltiossa yli kahden vuoden pituisen ajan. |

Tarkistus 5

Johdanto-osan 3 b kappale (uusi)

| (3 b) Jäsenvaltioita olisi myös kannustettava soveltamaan henkilöautoihin koordinoituja verokannustimia, jotta nopeutettaisiin sellaisten ajoneuvojen tai niiden varustelun markkinoille saattamista, jotka täyttävät energian säästöä ja energiatehokkuutta koskevat vaatimukset, riippumatta siitä, käytetäänkö niissä fossiilista polttoainetta, kuten bensiiniä, dieselöljyä tai nestekaasua, vai vaihtoehtoista polttoainetta, kuten biopolttoainetta, maakaasua tai vetyä taikka sähköenergiaa, hybridimoottorit mukaan luettuina. |

Tarkistus 6

Johdanto-osan 3 c kappale (uusi)

| (3 c) Jäsenvaltioilla olisi jatkossakin, hiilidioksidipäästöihin pohjautuvan veroperusteen ohella, oltava tilaisuus tehdä ero eri luokkiin kuuluvien epäpuhtauksien välillä moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/220/ETY [2] (E-säännöt) mukaisesti ja määrittää vuotuinen ajoneuvovero ja rekisteröintivero tämän perusteella. |

Tarkistus 7

Johdanto-osan 4 kappale

(4) Tällainen verokannustin voisi olla henkilöautoverojen eriyttäminen, joka perustuu kunkin yksittäisen auton grammamääräisiin hiilioksidipäästöihin kilometriä kohti. | (4) Tällainen verokannustin voisi olla henkilöautoverojen eriyttäminen, joka perustuu kunkin yksittäisen auton typen oksidien tai nokihiukkasten päästöihin sekä hiilioksidipäästöihin grammoina kilometriä kohti ja polttoaineen kulutukseen litroina sataa kilometriä kohti moottoriajoneuvojen hiilidioksidipäästöistä ja polttoaineen kulutuksesta annetun neuvoston direktiivin 80/1268/ETY mukauttamisesta tekniikan kehitykseen 15 päivänä joulukuuta 1999 annetussa komission direktiivissä 1999/100/EY [3] |

Tarkistus 9

Johdanto-osan 5 a kappale (uusi)

| (5 a) Tämän direktiivin täytäntöönpanon myötä tapahtuva verotuksen eriyttäminen olisi otettava huomioon, kun tarkistetaan kuluttajien mahdollisuudesta saada uusien henkilöautojen markkinoinnin yhteydessä polttoainetaloutta ja hiilidioksidipäästöjä koskevia tietoja 13 päivänä joulukuuta 1999 annettua Euroopan parlamentin ja neuvoston direktiiviä 1999/94/EY [4], jotta varmistetaan se, että tulevat autonomistajat saavat yhdenmukaista tietoa. |

Tarkistus 10

Johdanto-osan 6 kappale

(6) Sisämarkkinoilta on poistettava henkilöiden ja heidän henkilökohtaisen omaisuutensa, mukaan lukien henkilöautot, vapaan liikkuvuuden veroesteet. Tämän direktiivin tarkoituksena on kyseisten esteiden poistaminen uudistamalla jäsenvaltioiden soveltamat henkilöautoverot, mutta jäsenvaltioita ei velvoiteta ottamaan käyttöön uusia veroja. | (6) Sisämarkkinoilta on poistettava henkilöiden ja heidän henkilökohtaisen omaisuutensa, mukaan lukien henkilöautot, vapaan liikkuvuuden veroesteet. Tämän direktiivin tarkoituksena on kyseisten esteiden poistaminen uudistamalla jäsenvaltioiden soveltamat henkilöautoverot, mutta jäsenvaltioita ei velvoiteta ottamaan käyttöön uusia veroja, mikä on sopusoinnussa talousarvion neutraliteettia koskevan periaatteen kanssa. |

Tarkistus 12

Johdanto-osan 8 a kappale (uusi)

| (8 a) Rekisteröintiveron poistamisella on myönteisiä liikenneturvallisuus- ja ympäristövaikutuksia, koska se nopeuttaa ajoneuvokannan uusiutumista. Hankintakustannusten aleneminen kannustaa kuluttajia vaihtamaan vanhat ajoneuvonsa turvallisempiin, ympäristöystävällisempiin ja polttoainetehokkaampiin ajoneuvoihin. Ajoneuvon käytön ja ympäristövaikutusten verottamiseen pohjautuva periaate on johdonmukainen yhteisön ympäristöpolitiikan perusperiaatteen kanssa, jonka mukaan saastuttajan kuuluu maksaa ympäristövahinkojen aiheuttamat kustannukset. |

Tarkistus 13

Johdanto-osan 10 kappale

(10) On suotavaa, että rekisteröintiveron ja vuotuisen käyttöveron palautusjärjestelmät otetaan käyttöön viipymättä, jotta vältetään vääristymät ja eroavuudet henkilöautojen verotuskohtelussa. | (10) On suotavaa, että rekisteröintiveron ja vuotuisen käyttöveron palautusjärjestelmät otetaan käyttöön viipymättä, jotta vältetään vääristymät ja eroavuudet henkilöautojen verotuskohtelussa. Rekisteröintiverojen maksamiseen liittyviä kustannuksia olisi vähennettävä perustamalla kaiken kattavia online-ratkaisuja autojen rekisteröintiverojen laskemiseksi, palauttamiseksi ja maksamiseksi muutettaessa yhdestä jäsenvaltiosta toiseen. |

Tarkistus 40

Johdanto-osan 11 a kappale (uusi)

| (11 a) Jotta vanhat ja historialliset ajoneuvot voidaan säilyttää, mikään tässä direktiivissä ei estä jäsenvaltioiden oikeutta vapauttaa vähintään 20 vuotta vanhoja ajoneuvoja käyttöverosta. |

Tarkistus 14

Johdanto-osan 13 a kappale (uusi)

| (13 a) Kun otetaan huomioon tiivis yhteistyö toisaalta useiden jäsenvaltioiden ja toisaalta Euroopan vapaakauppaliittoon kuuluvien valtioiden (ETA/EFTA-maat) välillä, ja jotta yhteistyötä voitaisiin edelleen tiivistää etenkin ympäristönsuojelun alalla, vastaavat säännökset olisi hyvä ulottaa koskemaan myös asianomaisia ETA/EFTA-maita. |

Tarkistus 15

Johdanto-osan 14 kappale

(14) Koska sisämarkkinoiden toiminnan parantamiseen henkilöautojen alalla tähtäävää tavoitetta ei voida riittävällä tavalla saavuttaa yksittäisten jäsenvaltioiden toimin ja koska tavoite, joka koskee verotuksellisten toimenpiteiden käyttöönottoa henkilöautojen hiilidioksidipäästöjen vähentämiseen tähtäävän yhteisön strategian täytäntöönpanemiseksi, jää niin ikään riittävällä tavalla saavuttamatta jäsenvaltioiden toimin ja koska nämä tavoitteet voidaan toiminnan laajuuden tai vaikutusten takia toteuttaa paremmin yhteisön tasolla, yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden tavoitteiden saavuttamiseksi, | (14) Koska sisämarkkinoiden toiminnan parantamiseen henkilöautojen alalla tähtäävää tavoitetta ei voida riittävällä tavalla saavuttaa yksittäisten jäsenvaltioiden toimin ja koska tavoite, joka koskee verotuksellisten toimenpiteiden käyttöönottoa henkilöautojen saastepäästöjen vähentämiseen tähtäävän yhteisön strategian täytäntöönpanemiseksi, jää niin ikään riittävällä tavalla saavuttamatta jäsenvaltioiden toimin ja koska nämä tavoitteet voidaan toiminnan laajuuden tai vaikutusten takia toteuttaa paremmin yhteisön tasolla, yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden tavoitteiden saavuttamiseksi, |

Tarkistus 16

1 artiklan 1 kohta

Tässä direktiivissä annetaan säännöt hiilidioksidipäästöihin perustuvien henkilöautoverojen laskemiseksi. | Tässä direktiivissä annetaan säännöt hiilidioksidipäästöjen kaltaisiin saastepäästöihin perustuvien henkilöautoverojen laskemiseksi. |

Tarkistus 17

4 artiklan otsikko

Hiilidioksidipäästöihin perustuva eriyttäminen | Hiilidioksidipäästöihin, polttoaineen kulutukseen ja saastepäästöihin perustuva eriyttäminen |

Tarkistus 20

5 artiklan 1 kohdan 1 a alakohta (uusi)

| 1 a Komissio esittelee joulukuun 31 päivään 2006 mennessä selvityksen, jossa tarkastellaan, mikä painoarvo olisi annettava muille mahdollisille tekijöille henkilöautoverotuksen perusteita määritettäessä. |

Tarkistus 21

5 artiklan 2 kohta

2. Joulukuun 31 päivään 2010 mennessä hiilidioksidiperusteeseen pohjautuvien verotulojen osuuden on oltava vähintään viisikymmentä prosenttia vuotuisista käyttöveroista saatavista kokonaisverotuloista. | 2. Joulukuun 31 päivään 2010 mennessä hiilidioksidipäästöihin, polttoaineen kulutukseen ja saastepäästöihin pohjautuvien verotulojen osuuden on oltava vähintään viisikymmentä prosenttia vuotuisista käyttöveroista saatavista kokonaisverotuloista |

Tarkistus 22

9 artiklan 1 a kohta (uusi)

| Rekisteröintiverojen maksuun ja palautukseen liittyvien kustannusten vähentämiseksi jäsenvaltioiden on komission koordinoimina perustettava yhteinen kaiken kattava online-ratkaisu autojen rekisteröintiverojen laskemista, palautusta ja maksua varten yhdestä jäsenvaltiosta toiseen muuttavia unionin kansalaisia varten. |

Tarkistus 23

10 artiklan 2 kohta

2. Edellä olevan 1 kohdan soveltamiseksi jäsenvaltiot voivat käyttää erilaisia menetelmiä henkilöauton jäännösarvon määrittämisessä kuten arviointeja, asiantuntijoiden tekemiä tutkimuksia tai kiinteitä asteikkoja. | 2. Edellä 1 kohdan soveltamiseksi jäsenvaltiot voivat käyttää erilaisia menetelmiä henkilöauton jäännösarvon määrittämisessä kuten arviointeja, asiantuntijoiden tekemiä tutkimuksia tai kiinteitä asteikkoja. Sidosryhmät, kuluttajajärjestöt mukaan lukien, osallistuvat täysipainoisesti ja säännöllisesti kyseiseen prosessiin, jonka on oltava ehdottoman avoin. |

Tarkistus 24

10 artiklan 3 kohdan a alakohta

a)asteikot luodaan vahvistettavien yleisten ja objektiivisten arviointiperusteiden pohjalta, | a)asteikot luodaan vahvistettavien yleisten ja objektiivisten arviointiperusteiden pohjalta, ne julkistetaan asianmukaisesti ja saatetaan säännöllisesti ajan tasalle, |

Tarkistus 25

13 artikla

Joulukuun 31 päivään 2015 asti niissä jäsenvaltioissa, joissa rekisteröintiverot on pidetty voimassa, sovelletaan veroeriyttämistä, jonka perustana on kunkin yksittäisen henkilöauton hiilidioksidipäästöjen grammamäärä kilometriä kohti. | Joulukuun 31 päivään 2015 asti niissä jäsenvaltioissa, joissa rekisteröintiverot on pidetty voimassa, sovelletaan asteittaista ja vähittäistä veroeriyttämistä, jonka perustana on kunkin yksittäisen henkilöauton saastepäästöt ja hiilidioksidipäästöt mitattuina grammoina kilometriä kohti sekä polttoaineen kulutus litroina sataa kilometriä kohti laskettuina direktiivissä 1999/100/EY säädettyjen vertailuarvojen mukaisesti. |

Tarkistus 28

15 artikla

Jäsenvaltioiden on ilmoitettava komissiolle rekisteröintiverojen ja vuotuisten käyttöverojen veroperustat ja veroasteet, sellaisena kuin niitä sovelletaan kunkin vuoden 1. päivänä tammikuuta ja jokaisen kansallisessa laissa tapahtuneen muutoksen jälkeen. | Jäsenvaltioiden on ilmoitettava komissiolle rekisteröintiverojen ja vuotuisten käyttöverojen veroperustat ja veroasteet, sellaisena kuin niitä sovelletaan kunkin vuoden tammikuun 1 päivänä ja jokaisen kansallisessa laissa tapahtuneen muutoksen jälkeen. Lisäksi jäsenvaltioiden on ilmoitettava komissiolle kaikista toimista, joilla yritysautojen verotus on porrastettu polttoainetehokkuuden mukaan. Komissio edistää parhaiden toimintatapojen vaihtoa julkaisemalla internetissä vertailevia kertomuksia kunkin jäsenvaltion toteuttamista toimista. |

Tarkistus 29

16 artikla

Komissio antaa jäsenvaltioita kuultuaan neuvostolle ja Euroopan parlamentille viimeistään 1 päivänä tammikuuta 2011 ja sen jälkeen joka viides vuosi kertomuksen tämän direktiivin soveltamisesta. | Komissio antaa jäsenvaltioita kuultuaan neuvostolle ja Euroopan parlamentille viimeistään 1 päivänä tammikuuta 2011 ja sen jälkeen joka viides vuosi kertomuksen tämän direktiivin soveltamisesta ja arvioi erityisesti 4 ja 5 artiklan soveltamista. |

[1] Ei vielä julkaistu virallisessa lehdessä.

[2] EYVL L 76, 6.4.1970, s. 1, direktiivi sellaisena kuin se on viimeksi muutettuna komission direktiivillä 2003/76/EY (EUVL L 206, 15.8.2003, s. 29).

[3] EYVL L 334, 28.12.1999, s. 36.

[4] EYVL L 12, 18.1.2000, s. 16, direktiivi sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).

--------------------------------------------------